Hai, hadirin sekalian. Anda dah bersedia?
Okey.
Tuan-tuan dan puan-puan, sila berikan tepukan untuk Sheng Wang!
Apa khabar, DC?
Aduhai.
Terima kasih kerana datang.
Terima kasih kerana menjemput saya. Semoga anda sihat wal afiat.
Saya sihat-sihat saja.
Saya cuba makan lebih banyak beri.
Saya sangat suka antioksidan.
Pelik sebenarnya. Saya pun tak tahu oksidan itu apa.
Yang pasti, saya menentangnya.
Nampaknya setiap kali kita makan makanan sedap,
ada oksidan yang suka buat hal.
Jadi, selepas saya makan stik dan minum martini,
saya dapatkan bantuan beri.
Saya hantar antioksidan.
Saya akan kata, "Hei, uruskan mereka.
Buat seperti ia tak disengajakan."
Kadangkala saya makan beri sebelum makan malam.
Saya pasang perangkap.
Mereka tak tahu apa yang menanti. Mereka fikir mereka akan mengoksida.
Saya suka beri, tapi anda tahu siapa paling suka beri?
Anak kawan-kawan anda.
Apabila mereka datang melawat,
cepat-cepat sorok beri bawah brokoli.
Saya belajar daripada kesilapan.
Kawan saya datang dengan anaknya. Saya tuan rumah yang baik.
Saya keluarkan snek, minuman, beri. Saya gembira jika mereka gembira.
Kemudian saya tersedar, "Budak ini tak tahu langsung harganya."
Dia makan macam orang gila.
Dia sumbat segenggam sekali gus.
Saya tak pernah lihat orang pegang beri macam itu.
Itu bukan cara makan beri.
Itu cara orang pamerkan jantung manusia yang dikorbankan.
Saya biarkan saja, tapi saya fikir, "Perbuatannya tak wajar."
Saya cuba buat-buat tak kisah, tapi saya terganggu
sampai tak boleh fokus pada perbualan antara orang dewasa.
Saya tak tahu apa yang kami bualkan kerana sibuk menilai kerugian.
"Tiada sesiapakah yang nampak kami dirompak?"
Saya jadi buntu. Saya cuba tunjuk cara makan beri.
Saya cuba jadi contoh yang baik.
Saya kata, "Nah, ambillah sebiji.
Tengoklah. Hargai warna dan teksturnya. Iktiraflah kehadirannya.
Kunyah pelan-pelan, nikmati rasanya.
Selepas kamu makan semangkuk, cukuplah untuk hari ini. Semua habis."
Dia tak faham-faham.
Saya geram, jadi saya cepat-cepat makan beri itu.
Sembunyikan dalam esofagus saya.
Tapi kita kenalah reda.
Kalau ada budak-budak,
keadaan sukar diramal dan macam-macam boleh berlaku.
Tempoh hari, saya di rumah kawan saya.
Saya dan kawan-kawan minum bir keliling api di laman.
Itu saat kami berseronok.
Tiba-tiba, anak kawan saya keluar.
Tanya dia soalan.
Pada waktu itu, tiba-tiba, tanpa sebarang konteks, budak itu datang
dan tanya soalan sains di depan semua orang.
Tiba-tiba suasana senyap.
Kawan saya terkial-kial cuba menerangkan tentang bulan.
Saya yang cuak bagi pihak dia.
Saya tahu dia tahu kami turut mendengar.
Kami pun nak tahu jawapannya.
"Bagus soalan itu. Hei, kenapa ia macam itu, ya?"
Kami tak tahu jawapannya, tapi kami menilai jawapannya.
Sebab apabila kita beri penerangan kepada anak,
kita perlu memudahkannya.
Tapi kadangkala kita baru sedar, "Alamak, kawan aku bodohlah."
Kanak-kanak boleh jelaskan situasi kita.
Baru-baru ini, saya bawa anak buah ke taman permainan.
Semuanya seronok, tiba-tiba dia bergelut di palang gayut.
Jadi, saya kata, "Biar pak cik tunjuk caranya."
Tapi rupa-rupanya, saya dah tak mahir bergayut.
Tak sangka kita boleh hilang kemahiran itu seawal ini.
Ia dah tiada. Hancur hati saya memikirkan yang satu masa dulu,
saya bergayut padanya buat kali terakhir,
tapi tiada siapa pun ambil gambar.
Saya yakin saya boleh bergayut sebab saya boleh buat tarik tubi.
Tapi untuk guna palang gayut,
satu tangan kena tampung berat badan yang berayun.
Jadi, kita menentang G.
Saya terlupa tentang daya graviti.
Semasa di palang pertama, saya mula bergerak ke depan
dan apabila daya graviti mula meningkat,
saya rasa sakit di sini.
Kaf rotator saya
seolah-olah berkata, "Lepaskanlah.
Aku nak koyakkan torso kau."
Emosi saya juga terluka,
sebab saya nak tunjukkan kemahiran hebat
yang dia boleh peroleh dengan latihan dan pengalaman.
Sebaliknya, saya tunjukkan betapa cepatnya badan kita merosot.
Saya juga sedih sebab saya pernah tengok
video pengganas berlatih dengan palang gayut.
Saya rasa ia mengarut,
tapi sekarang saya rasa mereka agak tangkas.
Itu mungkin satu masalah.
Saya bersyukur kerana dapat buat persembahan di panggung seindah ini.
Seronok rasanya.
Ia tak selalu begini.
Salah satu persembahan terbaru saya dibuat di kedai barang lucah di LA.
Saya suka lokasi itu sebab tempat letak keretanya percuma.
Ya, itulah yang saya suka.
Selepas persembahan, saya belek-belek barangnya
dan terjumpa coli yang diperbuat daripada gula-gula.
Saya tertarik, tapi saya fikir,
"Itu untuk orang muda. Saya dah tak makan gula-gula macam itu."
Saya nak berseronok. Kita boleh main.
Saya gigit sikit, tapi simpan bakinya untuk kemudian.
Tolonglah, takkanlah saya nak makan satu coli sampai habis.
Saya takkan makan semua itu. Nanti saya sakit kepala.
Buatlah pakaian dalam yang diperbuat daripada ubat sakit kepala.
Ada tak benda lain yang lebih menyelerakan untuk orang dewasa?
Daripada buat gula-gula coli,
apa kata kita buat pelekat puting coklat gelap?
Pahit manis, dengan minimum 75% koko.
Kita boleh tambah hingga 85%. Saya tak takut.
Saya ambil kotak coli itu.
Saya terbalikkan untuk baca maklumat nutrisi.
Berapa kandungan protein coli itu?
Saya terkejut. Menurutnya, ada lapan gram gula.
Boleh tahan.
Jika kita nak makan manisan, jumlah itu agak munasabah.
Kemudian saya baca lagi. Menurutnya, ia untuk 26 hidangan.
Biar betul? Satu coli, 26 kali makan?
Biasanya, kami cuma berdua di bilik.
Resipi ini rupa-rupanya dibuat untuk aktiviti berkumpulan.
Coli itu sesuai dipakai ke majlis juadah bawaan.
"Cakaplah bila kamu nak pencuci mulut. Dia akan panaskannya."
Saya tak boleh habiskan 26 hidangan seorang.
Ia mustahil.
Gula darah saya akan naik.
Ya, saya dah pradiabetes.
Saya tak sanggup hilang kaki semata-mata untuk tengok payudara.
Mak saya akan marah.
Dia yang buat kaki saya.
Saya dapat jumpa keluarga saya di Houston baru-baru ini.
Saya dapat lawat semula rumah saya semasa saya membesar.
Ia pengalaman menarik pada usia ini
kerana kita akan perasan benda yang kita tak perasan semasa kecil.
Contohnya, saya baru sedar yang cahaya di rumah itu amat suram.
Sekarang, ia baru nampak jelas.
Tapi semasa kecil, saya tak tahu apa masalahnya.
Semasa kecil, saya selalu terfikir, "Kenapa suasana sedih sangat?"
Zaman kanak-kanak saya hampir bahagia.
Kami cuma perlu tambah lampu.
Penyelesaiannya mudah saja,
tapi pendatang generasi pertama tak utamakan suasana.
Mereka ingat bunyi suasana sama macam bunyi nama isteri Jay-Z.
Kebanyakan bilik ada satu lampu di tengah-tengahnya.
Sesuai untuk sesi soal siasat.
Bayang-bayangnya sangat dramatik.
Apabila kita memasukinya, kantung mata terus nampak besar.
Ibu bapa saya bukannya sedih.
Mereka cuma nampak macam mereka nak kongsi kisah seram.
Nasib sepupu saya lagi teruk
sebab pak cik saya pasang terlalu banyak lampu kalimantang
di rumah mereka.
Ia mungkin lebih menjimatkan,
tapi bapa yang baik takkan buat begitu.
Ia tak selesa, tapi menyeramkan.
Lampu kalimantang bising.
Kita dengar bunyinya.
Sebelum kita sampai, kita dah tahu.
"Saya tak nak duduk lama malam ini."
Bunyi dengungnya macam gabungan bunyi lalat kepala hijau
dipadankan kehangatan meja autopsi.
Ia mewujudkan suasana untuk serangan panik.
Saya membesar di rumah yang mengharamkan pemakaian kasut,
yang bermakna apabila kita balik,
kita berhenti di pintu masuk, tanggalkan kasut
sebelum masuk rumah.
Tapi kawan-kawan saya tak hidup macam itu.
Jadi, apabila saya ke rumah mereka,
saya teruja untuk cuba sesuatu yang eksotik.
Pada satu musim panas,
semua budak di kawasan saya pergi ke rumah Mark
sebab dia baru dapat Street Fighter II untuk Super Nintendo.
Ya, ia sangat hebat pada zaman itu.
Tapi saya cuma tak sabar nak bawa kasut masuk rumah
tanpa dihalang sesiapa.
Saya akan masuk terus.
Saya tak nak berada di ruang legar saja
dan akan masuk ke setiap ceruk rumah.
Saya nak masuk sampai ke ruang tamu
dan rasa karpet dengan kasut saya.
Kasut saya tak pernah rasa kuasa cengkaman sekuat ini.
Suhu penghawa dingin pula pada bawah 27 darjah.
Rasanya macam tinggal di hotel.
Kemuncaknya adalah apabila kita ke tandas
sebab kadangkala susunan bilik air
buat kita rasa, "Aduh,
takkanlah saya kena pijak tikar bilik air dengan kasut?"
Itu seperti mencabuli hukum keramat.
Ia benda pertama yang kita sentuh selepas keluar dari bilik air.
Saya tak boleh buat begitu di rumah.
Sekarang saya rasa nak cuba.
Tapi saya takkan buat.
Kalau saya sayang anda, saya akan elak tikar bilik air.
Saya akan masuk bilik air begini.
Itulah namanya kasih sayang.
Anda jarang nampak apa yang saya buat untuk anda.
Cinta tak patut ditunjuk-tunjuk.
Saya cuba kekalkan dasar tak pakai kasut di rumah,
tapi bukan 100 peratus.
Kadangkala kita kena beralah.
Kadangkala kita tergesa-gesa,
dan sedar dompet tertinggal di rumah.
Tapi kita tak sempat nak buka dan pakai kasut semula.
Jadi, itu akan jadi detik istimewa.
Hari ini, kita masuk rumah dengan kasut.
Tapi jangan jalan macam biasa.
Kita masuk seolah-olah lantai itu lava.
Macam…
Kita nampak gila.
Tapi semuanya disokong oleh sains.
Kita tahu niat kita.
Kita ambil langkah luas untuk kurangkan titik pencemaran.
Kita berjalan atas hujung kaki
untuk kurangkan permukaan yang bersentuhan
dan bergerak pantas kerana hukum tiga saat.
Ini permainan yang kita main
jika kita jenis yang mudah cemas, tapi pura-pura boleh kawal hidup sendiri.
Banyak benda di dunia yang di luar kawalan kita.
Kadangkala semasa jerayawara,
saya dapat tilam yang keadaannya dah nazak sangat.
Ia biasa berlaku. Biasanya ia agak lembik.
Baru-baru ini, saya dapat tilam busa memori lama yang nampak elok.
Rupanya nampak elok,
tapi apabila kita baring, kita rasa sesuatu.
Ia memori orang lain.
Memorinya sangat jelas.
Ia kekosongan yang unik,
hasil ciptaan tubuh yang tiada di sana,
tapi dapat dilihat dengan jelas setelah ketiadaan mereka.
Saya terbaring dalam lekuk tinggalan seorang lelaki yang lebih besar.
Bentuk kami berbeza.
Saya bukan kunci kepada lubang kunci itu.
Saya bersegi manakala dia berlekuk.
Saya rasa macam saya terbaring di taman papan selaju kecil.
Anda mungkin tak tahu kalau daripada aura saya,
tapi saya masak guna bawang merah.
Anda boleh nampak.
Ada kilauan.
Bawang merah sedap.
Saya baru tahu tentangnya. Saya rasa nak tanya, "Hei, bawang?"
Kenapa tak cakap sepupu awak lawa gila?
Dia dari mana? Bau dia lain betul."
Mereka serupa, tapi kita tak layan mereka setara.
Kita tak hargai bawang.
Kita beli seguni terus, kemudian kita simpan dalam gelap.
Tapi jika kita beli bawang merah, kita dah ada rancangan tertentu.
Kita akan ikut resipi malam ini.
Kita sungguh-sungguh, guna pemotong mandolin,
pakai sarung tangan putih supaya cap jari tak terpotong.
Saya dah cuba pelbagai jenis aroma.
Saya baru saja lepas suka daun bawang.
Saya suka daun bawang,
tapi saya menyesal sebab saya mengelaknya terlalu lama,
sebab kita biasanya takut dengan daun bawang pertama kita.
Saya rasa, "Wah, besar betul daun bawang itu.
Kenapa, ya?"
Saya nak makan makanan organik tapi ia takkan lepas ujian dadah.
Ia terlalu tebal.
Kenapa mereka biar ia jadi begitu?
Mereka terlupa agaknya.
Mereka sepatutnya tuai tiga tahun lepas.
Sekarang, biarkan sajalah.
Ia akan jadi pokok.
Saya suka memasak. Saya suka prosesnya.
Saya suka kehebatan herba dan rempah.
Ia sangat ajaib bagi saya.
Salah satu rempah kegemaran saya ialah jintan putih.
Ia bagus.
Banyak budaya berbeza di seluruh dunia menggunakan rempah yang sama.
Ia ada rasa berempah yang mendalam,
sedikit busuk, macam bau badan.
Ia rempah yang sangat meriah.
Apabila menghidunya, saya rasa,
"Macam ada orang lain di dapur sekarang.
Helo?
Baunya macam ada orang baru habis buat kerja di laman.
Terima kasih, biar saya ambilkan air.
Masuklah dengan bau maskulin yang seksi itu."
Kadangkala selepas lama makan di luar,
saya cuba tebus rasa bersalah dengan buat smoothie sihat di rumah.
Tapi saya selalu keterlaluan
sebab saya cuba masukkan semua yang saya nak makan minggu itu.
Jadi, ada banyak salad, pelbagai jenis buah,
walnut, serbuk cendawan, biji rami, kunyit, lada hitam.
Hasilnya, smoothie saya berwarna kelabu gelap.
Ia likat.
Macam konkrit basah.
Ia teruk,
dan tak boleh disedut dengan straw.
Kita kena minum smoothie saya dengan pisau dan garpu.
Ia terlalu likat.
Kita perlu tambah cecair untuk dapatkan kepekatan yang tepat.
Baguslah. Sekarang saya ada dua gelen smoothie.
Saya pun minta bantuan teman wanita.
Saya kata, "Sayang, saya juga buat snek untuk awak. Maaf."
Saya tiada latihan kulinari secara formal.
Kebanyakannya dipelajari dan diubah suai semasa bekerja.
Masakan saya tak pernah sama
sebab saya tak perasan cara saya memasaknya.
Jika teman wanita saya suka,
saya kata, "Nikmatilah, sebab ia takkan berulang.
Kita bertuah malam ini."
Selalunya saya yang masak, tapi kadangkala,
teman wanita saya beli alat dapur istimewa yang kami tak guna,
tapi mengambil ruang simpanan.
Dia pernah beli penekan bawang putih yang besar.
Ia buat laci dapur jadi sendat.
Contohnya, semasa kita buka laci,
satu tangan kita kena tenangkan benda lain,
seolah-olah, "Hei…
Bertenang.
Relakslah. Ini cuma saya. Relaks.
Kenapa kecoh sangat?
Awak buat semua orang geram. Penyepit pun naik angin."
Buku jari kita sampai luka
sebab mereka tak cat kayu bahagian dalam.
Pada satu hari, teman wanita saya beli pemotong sayur berlingkar
untuk buat mi zukini yang tiada sesiapa suka.
Sedih sebenarnya.
Sebab kita teruja pada kali pertama melihat ia berfungsi.
Kita kata, "Rupanya macam mi."
Betullah!
Dalam hati, kita nak percaya.
Kita fikir, "Mungkin.
Mungkin ia mi."
Tapi apabila kita duduk dan makan, kita terus tahu itu sayur.
Sedarlah, bodoh.
Saya tak boleh tonton filem sains fiksyen dan makan mi zukini.
Sebab sukar saya nak pura-pura percaya.
Saya boleh percaya robot jahat dari masa depan
datang ke sini untuk musnahkan kita
atau saya boleh pura-pura ia spageti.
Sekali dulu, teman wanita saya beli penghiris bawang Jepun yang menarik.
Ia ada satu pemegang dengan lapan bilah.
Satu ayunan, lapan hirisan.
Saya tak pernah guna.
Setahun yang lalu, semasa membersih, saya keluarkannya, tapi saya lupa ia apa.
Ada penutup di atasnya.
Saya salah letak tangan.
Sekali saya buka, saya terkena semua lapan bilah.
Kemudian, saya terus buang!
Itu saja masa kami menggunakannya.
Ia tersimpan dalam laci sampai bertahun-tahun,
menunggu masa untuk menyerang.
Ia berjaya serang saya. Saya kagum.
Ia kecederaan paling sekata yang pernah saya alami.
Doktor kata luka saya sekata macam makanan restoran.
Sekarang, saya nak beli ketuhar pembakar roti baru.
Masanya dah tiba.
Kami beli jenama biasa. Ia boleh tahan. Kami dah guna sepuluh tahun.
Ia masih berfungsi, dan ia juga berfungsi ketika orang tiada.
Ia terlalu cekap.
Jadi, kami tengok pilihan lain dan sekarang,
saya mungkin mampu beli pembakar roti Breville.
Mungkin.
Saya kena kira semula.
Ia sangat mahal, tapi sangat cantik.
Kawan-kawan saya suka ketuhar mereka, jadi saya teruja.
Tapi saya terfikir, jika ia betul-betul bagus,
ia mungkin akan jadi pembakar roti terakhir saya.
Sedih pula rasanya.
Saya belum bersedia.
Saya cuma nak bakar nuget dinosaur saya sampai rangup.
Sekarang, ia buat saya fikir tentang ajal.
Sekarang, saya tertanya-tanya, kepada siapa saya nak wariskan harta ini?
Anak buah mana yang cukup berkarisma
untuk ceritakan kisah saya dalam Antique Roadshow?
Hingga ke hari ini,
saya masih ada tabiat berjimat sejak kecil
yang saya tak boleh ubah.
Contohnya, saya tak sampai hati nak guna tuala dapur sepenuhnya.
Saya selalu koyak dua dan beri separuh kepada teman saya.
Atau saya biarkan di gulungan
dan saya gulung semula supaya nampak cantik.
Kalau saya dapat tisu basah di restoran,
biasanya saya tak guna terus.
Saya akan simpan dalam poket.
Saya akan guna kemudian. Ia terlalu istimewa untuk terus digunakan.
Ia basah, dibungkus berasingan, jadi ia terasa penting.
Apabila saya nak guna, saya cuma ada satu peluang.
Gunakan sebaik-baiknya.
Jadi, saya simpan dan rasa bersedia.
Kemudian, saya teruskan hidup.
Kadangkala, sesuatu berlaku yang buat saya terfikir…
"Inikah masanya?
Tak, belum lagi. Keadaan belum cukup teruk.
Saya ada tisu dan pemeluwapan pada gelas air sejuk.
Jadi, saya lap begini.
Tak apa. Takkanlah saya nak guna tisu basah untuk ini?"
Jadi, saya tunggu dan tunggu lagi.
Akhirnya, saya jumpa masa yang sesuai.
Saya tak sabar nak rasa puas.
Saya buka pembalut dan dapati semua cecairnya dah kering.
Masalahnya, saya nak bersihkan jari yang ada sos BBQ
dengan tisu kering yang boleh dianggap dah terpakai.
Kalau nak diikutkan, saya dah dewasa,
tapi saya rasa saya ada sifat-sifat orang yang belum cukup matang.
Saya cuba paksa diri, sedikit demi sedikit.
Contohnya, kadangkala, selepas menonton filem seram,
saya masuk ke bilik gelap di apartmen saya,
tanpa buka lampu kerana saya nak cuba beranikan diri.
Bermakna, berjalan macam biasa.
Apabila di sana, jangan bergerak lebih laju.
Itu rumah kita.
Buatlah gaya pemilik rumah.
Jika kita berlari,
hantu akan tahu yang kita takut.
Jangan buat mereka rasa puas.
Buat selamba saja. Saya masuk, saya tenang.
Saya selesaikan urusan, buat apa yang perlu.
Saya pusing.
Saya mula keluar.
Tenang-tenang saja.
Saya makin hampir dan dah nampak lampu di koridor.
Semasa tiga langkah terakhir, saya pecut.
Apabila sampai ke bingkai pintu, saya lompat ke arah cahaya.
Tapi semasa di udara, jangan luruskan kaki belakang.
Nanti kita akan ditarik hingga menemui ajal.
Kita bijak. Kita kena lari, lompat, lipat kaki.
Kemudian, buat bunyi penakut macam…
Untuk pengetahuan anda, dalam bahasa Taiwan, itu bermaksud "aduh".
Kadangkala, saya beranikan diri semasa mandi.
Saya tak tunggu air jadi suam.
Cuba rasa pun tak.
Saya terus masuk macam pahlawan.
Ia mencabar.
Jika anda berani gila, jangan buka air langsung.
Cubalah malam ini.
Balik rumah, buka baju dan berbogel.
Masuk ke dalam bilik mandi yang kering.
Rasai ketegangan itu.
Ia berbeza. Ia tak neutral.
Tengok muncung kepala pancuran.
Kemudian, dengan tangan sendiri,
sembur pada diri anda.
Jangan mengelak.
Jangan halang.
Beranikan diri. Apabila hantu nampak anda buat begitu…
mereka akan takut.
Yang menghantui jadi dihantui.
Mereka akan fikir, "Lelaki ini gila. Aku tak boleh tinggal di sini!"
Lalu, pindah dari sana.
Apabila anda rasa hantu itu mula hilang,
anda kata, "Bu."
Saya cuba raikan kejayaan kecil dalam hidup saya.
Saya ada buat pencapaian baru.
Saya baru mula beli berus gigi secara pukal.
Itu benda baru bagi saya. Sebelum ini, saya beli satu demi satu.
Tiada simpanan. Saya beli berus gigi satu-satu.
Saya guna satu saja
sampai tiada langsung satu pun bulu berus yang kejur itu selari.
Kemudian, saya akan terus guna berus itu
kerana saya yakinkan diri yang ia lebih berkesan
kerana saya jadikannya bersepah begitu.
Ia makin kuat.
Tak lama lagi, saya boleh gunakannya di dapur.
Banyak berus buat saya rasa selamat.
Seronok rasanya apabila saya balik malam ini.
Kalau saya nak yang baru, ia dah tersedia.
Kalau anda datang, tiada masalah.
Anda boleh bawa maksimum, empat kawan.
Ada berus pelbagai warna seronok kerana kita boleh pilih warnanya.
Ia satu peluang.
Ambil masa anda, tanya isi hati.
Warna apa yang boleh beri tenaga yang anda perlukan sekarang?
Berus biru menenangkan.
Lautan ketenangan.
Berus merah menyeronokkan, tapi agak nakal.
Berus ungu berkuasa.
Saya hanya pilih yang ungu apabila saya mahu ubah jalan cerita.
Kadangkala hidup kita tak bahagia.
Kita buat keputusan yang merosakkan diri kita.
Jadi, kita perlu sesuaikan tingkah laku dengan nilai hidup kita.
Baiklah, mari sini, berus gigi ungu.
Mari kita mulakan.
Kita perlu hapuskan plak dan syaitan.
Saya nak jadi lebih baik.
Saya sedang mencuba. Saya memang teringin nak belajar.
Tapi saya cuma tak buat.
Sebab itulah ada banyak tab yang dibuka di komputer saya.
Banyak sumber di Internet yang saya rasa boleh dimanfaatkan.
Cuma bukan hari ini.
Mungkin kemudian.
Tapi hantarlah pautannya.
Saya nak pautan itu. Saya akan buka tab. Saya ada sistem.
Makin banyak tab yang kita buka, makin kecil jadinya.
Mula-mula ia besar ini.
Kemudian ia jadi, "Alamak, dah tiada maklumat."
Kita tak tahu ini untuk apa, tapi ada banyak tab begini.
Ia buat kita malu, bukan?
Jika ada mesyuarat kerja, kita kena kongsi skrin.
Tapi kita tak kongsi skrin itu.
Kita buka tetingkap baru
dan pura-pura, "Semuanya okey, bos.
Saya okey. Saya kerja untuk pemegang saham."
Setiap beberapa bulan, pelayar nak kemas kini.
Kita fikir, "Macam mana dengan koleksi saya?"
Pelayar kita kata, "Jangan risau. Kami simpan.
Kami akan buka semua tab.
Tapi ada banyak.
Anda sepatutnya guna penanda."
Setiap beberapa tahun, komputer anda akan ranap.
Semua tab hilang selama-lamanya.
Rasa kehilangan itu menyeksa batin kita.
Tapi kemudian, kita rasa bebas dan rasa,
"Terima kasih kerana buat sesuatu yang saya tak mampu buat."
Saya berbelah bagi tentang teknologi.
Saya tak pasti ia memudahkan hidup kita.
Yang pasti ia buat sesetengah bahagian hidup rasa pelik.
Seperti fon kepala saya yang baru hilang.
Ia tertinggal di luar Atlantic City dan takkan dapat ditemui semula.
Tapi dengan kuasa teknologi, saya masih boleh periksa keberadaannya.
Malah, kalau saya nak, saya boleh tengok lokasinya.
Itu tak sihat.
Saya tahu tempat tinggal dan tempat kerjanya.
Saya tahu ia dicas secara berkala.
Ia dah teruskan hidup.
Hidup gembira. Saya merana.
Saya boleh lupakan peranti ini, tapi…
Saya tak nak lupakannya!
Saya tak nak lepaskannya. Saya dah kehilangan awak sekali.
Tak sangka awak sanggup berpasangan dengan sesiapa saja.
Saya cuba elak budaya kepenggunaan dan materialisme.
Tapi saya cuba jaga apa yang saya ada.
Misalnya, cermin mata ini.
Saya pakai kanta lekap apabila buat aktiviti fizikal,
seperti main bola keranjang atau pergi ke kelab penari bogel.
Sebab kalau saya pakai cermin mata di kelab tarian bogel,
dan saya duduk dekat pentas, ada kemungkinan besar,
penari akan tanggalkan cermin mata saya.
Saya dah mengalaminya lebih dua kali.
Kalau dia nak pura-pura jadi pustakawan seksi, silakan.
Saya akan sokong,
tapi bawalah alat sendiri.
Ini bukan mainan.
Ini alat perubatan.
Biasanya, saya hanya biar pakar optik pegang.
Tapi sebab awak tak pakai baju, saya maafkan awak malam ini.
Mereka ambil cermin mata kita, letak di hujung batang hidung
dan lemparkan pandangan menggoda.
Saat yang sepatutnya seksi dah tak seksi
sebab saya perlu berusaha untuk lihat dia.
Dia nampak macam ada empat puting.
Kemudian dia tukar taktik.
Dia tanggalkan cermin mata dan dia tunjuk tubuhnya kepada cermin mata.
Saya fikir, "Cermin mata itu tentu seronok."
Tapi saya tak nampak apa yang cermin mata nampak.
Ia tiada sambungan Bluetooth dengan lobus oksipital saya.
Akhirnya, saya dapat balik cermin mata saya tapi kantanya dah comot.
Ada kesan payudara pada kanta saya.
Ia sentuhan peribadi, tapi saya tak terangsang dengan forensik.
Saya tak bawa kain lap kanta.
Sekarang saya kena tengok persembahan pada resolusi rendah.
Saya kena berehat daripada melakukan jerayawara.
Saya kena balik ke LA untuk jadi juri.
Ya, saya tak cuba untuk terpilih.
Tapi saya terpilih dalam pusingan pertama. Pilihan nombor satu.
Saya bangga, tapi kemudian saya risau
kerana jika saya pilihan pertama, prestasi kami tentu teruk.
Kami lalui proses pemilihan. Ia dah selesai.
Pada saat akhir, juri nombor tiga cuba tarik diri.
Dia kata, "Yang Arif, saya mencari kerja dan mungkin ada temu duga minggu depan."
Hakim itu pandang dia sekali,
dan terus tolak permintaannya.
Sebab hakim akan menghakimi.
Berdasarkan pemerhatiannya, dia tak rasa juri itu akan dapat kerja.
Dia rasa juri nombor tiga tak layak bekerja,
dan jadikan juri itu rakan sekerja saya.
Sebab inilah saya meragui sistem negara kita.
Sebab atas kertas, tugas juri nampak mulia,
tapi hakikatnya, ia nampak remeh, bukan?
Kerajaan seolah-olah tanya, "Awak ada masa tak?
Datanglah ke pusat bandar. Ada masalah dalam bidang
yang bukan kepakaran awak,
yang awak tak tahu dan tak minat,
tapi kita akan ada dua pihak berat sebelah
yang akan beri hujah bertentangan untuk buktikan mereka betul.
Kemudian, awak akan beritahu kami kebenarannya.
Awak boleh buat."
Tekanannya sangat tinggi.
Mahkamah tempat suci
yang membolehkan kita membetulkan kesilapan lampau.
Orangnya berpakaian begitu. Hakim pakai jubah.
Peguam pakai sut cantik.
Ia agak formal,
kecuali bagi juri.
Kami, barisan juri, nampak macam tak peduli tentang keputusannya.
Kami berpakaian seperti kami dah diganggu
dan kami mahu mahkamah tahu bahawa ini bukan masa yang sesuai.
Kami tak buat kerja dengan baik.
Perbicaraan ambil masa tiga minggu,
tapi tiada seorang pun catat apa-apa.
Tiada langsung. Semua orang fikir, "Aku mungkin akan ingat."
Tapi semasa perbincangan, kami tak ada apa-apa.
Kami ikut gerak hati saja.
Kami fikir, "Entahlah…"
"Bersalah?"
Bunyi macam teruk, tapi relaks.
Tiada nyawa yang terancam.
Ia cuma kes sivil.
Syarikat AS saman syarikat Kanada.
Jadi, kami sokong pasukan sendiri.
Puaskan hati peminat. Ayuh.
Perbincangannya sekejap saja.
Kami berkumpul pada pukul 9 pagi.
Pada pukul 9.10, kami dah selesai.
Semasa perbicaraan, kami kena beli makan tengah hari sendiri,
tapi kami dapat tahu semasa perbincangan,
jika kami kerja sampai tengah hari, makan tengah hari ditanggung mahkamah.
Jadi, sebagai juri, kami semua setuju.
Kami kata, "Tunggu dulu, jangan serahkan keputusannya sekarang,"
"Relaks. Kita hantar keputusan selepas kita dapat sandwic ayam belanda."
Itu baru adil.
Kami simpan keputusan selama tiga jam
demi makanan percuma.
Tapi sandwicnya biasa saja.
Ruginya kami tunggu.
Tak berbaloi langsung dengan kalorinya.
Sebagai juri, kami buat keputusan bodoh sampai perbicaraan selesai.
Kami dapat balasan setimpal.
Sistem itu berkesan.
Semakin saya tua, saya semakin suka alam semula jadi.
Di situlah saya dapatkan ketenangan dan kegembiraan.
Malah, parti yang saya sertai pun makin banyak dibuat di luar.
Saya pergi ke dua parti bujang macam ini.
Parti pertama untuk kawan saya, Louis. Kami pergi ke Costa Rica.
Ia negara tropika.
Ada banyak aktiviti air.
Kami selalu basah.
Lima belas lelaki berusia 40-an
dengan seluar pendek yang ketat.
Saya nampak lurah punggung semua kawan saya.
Saya bukan sengaja.
Apabila kita syak ada lurah punggung berdekatan,
hampir mustahil untuk kita teruskan hidup.
Anda kena juga sahkan. "Sekejap.
Aku tak nak pun buat begitu."
Tapi lurah punggung menarik.
Punggung itu macam lurah dada.
Ia tarik perhatian melalui kuasa peniruan.
Mata kita terus tertarik kepada bayang-bayang itu.
"Misteri apakah yang ingin kita selesaikan ini?"
Itu bukan pilihan. Itu naluri.
Macam tu dopamin dan sebagainya.
Ia sangat berkuasa.
Ia macam prinsip yang digunakan untuk reka taman botani.
Laluannya sentiasa berliku-liku supaya kita tertanya-tanya.
"Tapi apa yang ada di sebalik selekoh itu?
Aku teringin nak tahu."
Kadangkala kita ikut selekoh itu
dan ia membawa kita ke taman bunga begonia yang indah.
Kadangkala, ia punggung kawan kita.
"Aku tak patut berada di taman itu.
Itu kawasan pekerja saja."
Parti bujang lain yang saya sertai ialah kegiatan mengembara.
Bukan di asrama, tapi di dalam hutan.
Ada sesiapa pernah mengembara begitu?
Tak ramai. Ya, jumlah itu masuk akal.
Jumlah yang betul
sebab kita tak perlu hidup begitu lagi.
Itu pilihan gila.
Ia sangat mencabar.
Bukan macam berkhemah. Saya kerap berkhemah. Ia sempoi.
Untuk berkhemah, kita pandu ke tapak khemah.
Kemudian, kita berkhemah.
Apabila mengembara, kita pergi ke tempat yang bukan tapak perkhemahan.
Kita berhenti di lebuh raya, ambil barang,
galas beg dan ucap, "Terima kasih, kereta.
Saya akan ambil alih sekarang.
Untuk 42 kilometer seterusnya, saya akan pura-pura jadi kereta.
Saya di jalan tak berturap. Saya Subaru."
Saya tak pernah guna beg galas begitu.
Saya tak pernah ada atau guna.
Ia besar. Sejak kecil lagi, saya tak suka rupanya.
Saya rasa nisbahnya tak seimbang. Ia jauh lebih besar daripada manusia.
Saya cuma suka beg JanSport biasa.
Bagi saya, beg galas patut sepanjang ini saja.
Saya tak suka jika ia terlalu besar
hingga melepasi kepala kita.
Saya kena dongak dan kata, "Hei!
Hei, apa awak buat? Awak beg galas, bukan?
Ke belakanglah."
Kawan saya rancang satu lawatan untuk parti bujang.
Ia tak tradisional. Saya tahu dia pencinta alam.
Semasa dia kata dia nak sesuatu yang berbeza,
saya kata, "Okey. Tiada arak, tiada penari bogel."
Dia kata, "Ya, juga tiada tempat berlindung atau elektrik."
Itu sama macam kata, "Jom berparti! Tapi tanpa keseronokan dan keselesaan."
Tiada sesiapa pun datang.
Saya dan dia saja yang hadiri parti itu.
Dua lelaki di hutan selama empat hari,
cari sengkenit di badan satu sama lain setiap malam.
Ia jadi romantik secara tak sengaja.
Tapi persoalannya,
adakah parti itu akan kurang unsur gay jika lebih ramai lelaki datang?
Entahlah. Matematik pun takkan dapat selesaikan persamaan itu.
Kami mengembara di pesisir California Utara yang sangat cantik.
Beberapa kali semasa perjalanan itu, saya berada di tebing yang menghadap laut,
terpesona oleh keindahannya
dan saya kata kepada kawan saya, "Terima kasih kerana rancang semua ini.
Ini pengalaman sekali seumur hidup,
sebab saya takkan buat lagi."
Dia kata, "Saya bersyukur awak ada, kalau tak, saya datang seorang."
Kami berdua berdiri saja di situ
untuk cuba menikmati keindahan alam.
Kemudian saya terfikir, "Aku rasa nak bunuh dia sekarang.
Aku tak nak.
Tapi kalau aku nak buat, inilah masa yang terbaik."
Saya tak nak sakiti sesiapa, tapi saya suka peluang.
Alam semula jadi buat kita rasa tenang
dan bersatu dengan alam semesta.
Ia buat kita fikir soalan penting,
seperti, "Adakah aku pembunuh?"
Empat hari di hutan sudah cukup
untuk mengubah perspektif dan pandangan saya.
Apabila saya kembali ke kehidupan biasa, saya rasa bersyukur sangat.
Benda-benda asas.
Tong sampah.
Selepas empat hari hidup tanpanya,
kemudian kita akan sedar yang ia bekas ajaib.
Selepas kita masukkan apa-apa saja ke dalamnya,
ia bukan lagi tanggungjawab kita.
Tapi ia jadi masalah masyarakat.
Kita tak perlu risau lagi.
Cucu anda akan selesaikannya.
Saya rasa macam budak kecil. Saya tak sabar nak berak di tandas.
Tandas memang hebat.
Selama empat hari, kami kena gali lubang.
Ini sedikit nasihat.
Jika anda pergi mengembara,
gali lubang pada malam sebelumnya.
Cuba fikir jauh sikit.
Buat selepas makan malam, selepas anda selesai makan.
Anda tentu tak nak korek lubang pada saat-saat genting.
Terutamanya semasa anda dalam keadaan tertekan.
Akibatnya pasti teruk.
Saya bangun pada hari kedua kerana ada kecemasan.
Saya nak berak. Saya ambil penyodok, dan lari ke luar macam orang gila.
Saya salah arah.
Saya sampai di kawasan tanah keras.
Saya tak dapat gali tanah.
Saya dah terdesak.
Saya fikir, "Saya mungkin perlu buang air dan tanam najis kemudian."
Macam logik juga.
Sekarang, kita dapat tahu saiz najis itu.
Jika kita gali awal, kita kena agak saja.
Kita kena fikir, "Adakah mata kita lebih besar daripada punggung?"
Lubang pertama saya,
tak cukup besar.
Saya kena tanam.
Akhirnya, ia jadi macam busut.
Orang kata "jangan tinggalkan kesan". Saya ubah topografi.
Mereka kena kemas kini peta permukaan bumi.
Pengembaraan itu amat istimewa. Kami lihat banyak hidupan liar.
Salah satu benda paling menakjubkan ialah beruang hitam dewasa.
Semasa kami melihatnya,
ia sedang melompat di cerun yang sangat curam.
Apabila saya lihat kekuatan dengan kelajuan itu,
saya rasa kecewa.
Sebab saya ada idea.
Saya fikir, kalau saya perlu lari lebih laju daripada beruang,
saya akan pura-pura ke kiri, tapi pergi ke kanan.
Tapi saya nampak beruang mendaki dengan laju
dan rasa idea itu tak logik.
Jika saya pura-pura ke kiri, saya tentu akan mati.
Jika saya diserang beruang,
saya perlu terima hakikat.
Kita perlu reda dengan perkara yang tak boleh diubah.
Tarik nafas, hembus.
"Apa yang berlaku sekarang? Wah, aku sedap betul.
Aku diserang. Aku terlalu sedap untuk dibaham di hutan.
Kau nampaknya sukar nak makan paha.
Ya, paha aku liat sebab aku banyak mendaki.
Maaf. Kau sepatutnya baham aku minggu lepas.
Masa itu, daging aku lembut."
Pada hari pertama, kami mendaki sejauh 13 km,
dan masuk jauh ke kawasan beruang.
Tiada lagi liputan isyarat telefon.
Waktu malamnya gelap sampai kami tak nampak apa-apa.
Kami terpaksa merangkak masuk khemah,
saya zip khemah. Saya kata, "Zip.
Rasanya kita dah selamat.
Boleh tak kita berdua tidur selama lapan jam?
Sebab kita dah dalam khemah.
Ini bahagian dalam. Saya dah zip sampai ke atas.
Khemah ini dah jadi seperti perisai.
Jika kita tak nampak mereka, mereka takkan tahu kita di sini.
Baiklah, beruang, pergi tidur.
Kamu dah dengar bunyi zip. Selamat malam."
Saya rasa terancam
sebab beg tidur saya berada di sebelah pintu.
Tapi saya fikir,
"Beruang itu mungkin takkan guna pintu masuk yang betul.
Ia tentu akan terjah masuk.
Tentu seram kalau beruang buka guna zip.
Ia tentu menakutkan.
Setiap kali saya buat begitu, bulu saya meremang.
Kita…
Terima kasih. Masa tinggal sikit lagi,
tapi saya nak ucap terima kasih kepada anda kerana berada di sini.
Terima kasih kerana datang.
Saya…
Terima kasih kerana datang. Ucapan ini ikhlas.
Saya dah buat komediri selama 23 tahun
dan ini jerayawara besar-besaran pertama saya yang tiketnya habis dijual.
Tak sangka betul.
Ini impian saya.
Tapi terus terang,
sejak awal lagi, saya cuma nak tingkatkan kemahiran.
Saya nak jadi lebih baik supaya dapat jumpa orang yang sehaluan.
Tapi saya tak pernah terfikir ertinya.
Sebab sekarang baru saya sedar yang setiap pelawak tarik peminat berbeza
ke persembahannya.
Saya belajar tentang anda semua, sebab setiap kali saya berbual
dengan pekerja di pertunjukan begini,
mereka selalu kata mereka suka penonton saya
sebab anda semua suka berseronok tapi secara berpada-pada.
Jarang ada penonton saya yang dihalau keluar.
Di Philadelphia pun, ia agak aman.
Tenang-tenang saja.
Sebab anda semua baik.
Anda hormat diri sendiri dan orang lain,
dan anda nak balik tidur awal.
Saya faham.
Malah, saya bangga dengan anda semua.
Saya tahu anda ada rutin sebelum tidur yang anda tak sabar nak buat.
Ia banyak. Anda kena buat teh kamomil.
Mandi air panas, buat rutin penjagaan kulit.
Urut saliran limfa.
Bermeditasi, baca buku yang dah 13 bulan anda cuba habiskan.
Banyak rutinnya.
Jadi, saya bersyukur anda semua peminat saya
kerana anda bawa suasana penuh kasih sayang.
Saya nak balas sokongan dan kebaikan hati anda
dengan sedikit ketelusan.
Saya ada satu rahsia, jadi saya nak berterus terang.
Saya ada gigi palsu.
Di bahagian tengah dan depan.
Jadi, anda dah ditipu selama 56 minit.
Semuanya asli kecuali gigi palsu ini.
Jika anda doktor gigi, ia gigi nombor lapan.
Gigi itu patah beberapa tahun lepas. Saya berbeza waktu itu.
Saya tinggal di New York dan banyak buat silap.
Itu sebelum saya guna berus gigi ungu saya.
Pengalamannya pahit. Set gigi pertama untuk suka-suka.
Set gigi kedua, itu gigi betul.
Ia takkan tumbuh semula.
Saya sangat malu dan terdesak.
Semasa jumpa doktor gigi, saya kata, "Tolong betulkan kesilapan saya."
Dia tenangkan saya.
Dia kata, "Tak apa. Kita akan salut gigi itu."
Saya tak tahu maknanya dan kata, "Buatlah apa yang perlu."
Selepas mereka salut gigi yang patah itu,
mula-mula, mereka kikis baki gigi itu
hingga jadi tunggul kecil yang berdarah.
Kebanyakan doktor gigi tak nak anda lihat, fikir atau tahu tentang benda itu.
Doktor gigi saya tunjukkan hasil kerjanya.
Semasa proses itu, dia letak cermin di depan muka saya.
Saya tak tahu apa yang berlaku. Saya ingat dah siap.
Saya ingat ia macam tukang gunting yang tunjuk belakang kepala.
Saya dah sedia nak bagi tip.
Saya tengok sekali imbas.
Ngerinya.
Saya tak beri reaksi sebab tak nak beri ia kuasa.
Saya buat muka selamba.
Saya alihkan muka dan kata, "Jangan tunjuk lagi kepada saya."
Saya kata, "Entah kenapa saya rasa saya perlu kata begini,
tapi saya datang ke sini untuk tambah gigi.
Saya nak gigi saya makin besar.
Tapi doktor buat sebaliknya!"
Apa yang saya nampak menghantui saya hingga hari ini.
Di cermin, saya nampak gigi ini, tapi saya tahu kebenarannya.
Jadi, saya nekad untuk melindungi gigi palsu itu.
Saya tak guna gigi itu untuk menggigit atau mengoyak.
Ia hiasan semata-mata.
Kerana jika penyalut itu tercabut, ada lembaga kecil di dalamnya.
Yang sedia menunggu.
Ia sentiasa bersama saya.
Jika lihat dari dekat, anda akan nampak
yang gigi ini lebih besar dan lebih putih daripada gigi lain.
Sebab semasa proses itu, kita boleh pilih warna.
Kita pilih ton warna.
Antara putih susu dan putih yang lebih kesusuan.
Kita boleh pilih warna cerah atau gelap, bergantung pada hala tuju hidup kita.
Kita masih ada cita-cita atau dah nak bersara sekarang?
Kita pilihlah.
Tapi jika kita nak buat, kita kena jujur dengan diri sendiri.
Gigi lain boleh jadi seputih mana?
Berapa tahun lagi anda sanggup ada satu gigi yang tersangat putih?
Saya Sheng Wang. Terima kasih, DC.
Terima kasih. Jaga diri baik-baik.
Sayangilah dan sokong satu sama lain.
Kita jumpa lagi.
Terjemahan sari kata oleh NN
UNTUK ANAK-ANAK BUAH SAYA
TERIMA KASIH KEPADA LELUHUR, DATUK, NENEK, IBU BAPA,
MAK CIK, PAK CIK, SEPUPU, ADIK-BERADIK EK, IBU BAPA,